Բենիտո Խուարեսի հուշարձան (Մեխիկո)

Բենիտո Խուարեսի հուշարձան, կիսաշրջանաձև նեոդասական հուշարձան Մեքսիկայի Մեխիկո քաղաքի Ալամեդա սենտրալ քաղաքային զբոսայգում՝ նվիրված մեքսիկացի քաղաքական, պետական գործիչ Բենիտո Խուարեսին։ Հուշարձանի կիսաշրջանը կառուցված է մարմարե սյուներից, պատվանդանին փորագրված է "Al benemerito Benito Juárez la Patria" («Բազմավաստակ Բենիտո Խուարեսին»)։

Պատմություն 
Հուշարձանի կառուցման աշխատանքներն սկսվել են 1906 թվականին՝ Խուարեսի ծննդյան 100-ամյակի առթիվ։ Հուշարձանի կառուցման աշխատանքները վերահսկել է մեքսիկացի պետական և քաղաքական գործիչ Պորֆիրիո Դիասը։ Կիսաշրջանաձև հուշարձանն աշխարհում կանգնեցված Բենտո Խուարեսի բազմաթիվ հուշարձաններից մեկն է։

Ոճը 
Հուշարձանը նեոդասական ոճի կիսաշրջանաձև կառույց է, որն իր վրա է կրում հունական ճարտարապետության ազդեցությունը։ Բաղկացած է դորիկյան տասներկու սյուներից, անտամբլեմենտից ու ֆրիզից։ Հուշարձանի կենտրոնում նստած է Խուարեսը՝ հետևում երկու այլաբանական կերպար։

Պատկերասրահ

Ծանոթագրություններ

Արտաքին հղումներ 
 El hemiciclo a Juárez. 

Մեքսիկայի հուշարձաններ
Մեքսիկայի մշակույթ
Մեքսիկայի տեսարժան վայրեր
1910 հիմնադրումներ Մեքսիկայում
20-րդ դարում կառուցումն ավարտված շենքեր և կառույցներ